Publication: Magyar Közlöny
Issue: MK-2007-108 (Year: 2007, Number: 108)
Era: 2004-2010
Section: általános szabályairól szóló 2004. évi CXL. törvény előírásai szerint, a szakági
Paragraph Index: 558

154. A HM SZMSZ V. fejezet /A HONVÉDELMI MINISZTÉRIUM MŰKÖDÉSÉNEK SZABÁLYAI/ „8. A KÜLSŐ ÉS BELSŐ EGYÜTTMŰKÖDÉS, VALAMINT KAPCSOLATTARTÁS RENDJE” címsor 8.1. pont /A külső és belső együttműködés rendje/ első és második bekezdései helyébe az alábbi bekezdések lépnek: „A HM szervek a hatáskörükbe tartozó feladatokat egymással, a miniszter alárendeltségébe tartozó szervezetekkel, a Magyar Honvédség középszintű vezető szervével, továbbá más minisztériumokkal és más központi államigazgatási szervekkel, valamint a Magyar Köztársaság külföldi katonai diplomáciai szervezeteivel együttműködve hajtják végre. A HM szervek közötti együttműködés minden olyan esetben kötelező, amikor az adott ügy érdemi elintézése több szerv együttes tevékenységét teszi szükségessé. Több szerv együttes munkáját a kidolgozás koordinálásáért felelős HM szerv vezetője, fontosabb esetekben a szakállamtitkárok, a Honvéd Vezérkar főnök, a Honvéd Vezérkar főnök helyettese, vagy az államtitkár koordinálják.”

Source: https://magyarkozlony.hu/hivatalos-lapok/da278145832bfad1741401b37001dde55f98110c/dokumentumok/2b025ef300a6c659e6aafd4084a275b8255f10ba/letoltes